شبہ جملہ

شبہ جملہ (شَبْہُ الجُمْلَہ) عربی نحو میں ایسے تراکیب کو کہا جاتا ہے جو کامل جملہ نہیں ہوتیں، لیکن معنی اور ساخت میں جملے سے مشابہت رکھتی ہیں، کیونکہ ان میں نسبت (رابطہ یا تعلق) پائی جاتی ہے — یعنی کسی فعل یا وصف کا کسی اسم سے تعلق۔
یہ تراکیب کسی فعل یا جملے سے تعلق کے بغیر معنی مکمل نہیں کرتیں، اسی لیے انھیں شِبْه الجملة کہا جاتا ہے۔
 شبہ جملہ کی اقسام 
 1. الجار والمجرور (حرفِ جار اور مجرور اسم)
یہ وہ ترکیب ہے جس میں کوئی حرفِ جر (preposition) اور اس کے بعد اسم آتا ہے، جیسے:
في البيتِ (گھر میں)
على الطاولةِ (میز پر)
یہ ترکیب کسی فعل یا خبر سے متعلق ہوتی ہے، مثلاً:
الولد فی البيت — لڑکا گھر میں ہے۔
یہاں فی البيت جملے میں شبہ جملہ ہے جو خبر کے طور پر استعمال ہوئی۔
 2. الظرف والمضاف إليه (ظرف اور اس کا مضاف الیہ)
یہ وہ ترکیب ہے جس میں ظرفِ زمان یا ظرفِ مکان کے ساتھ کوئی مضاف الیہ آتا ہے، جیسے:
تحتَ الشجرةِ (درخت کے نیچے)
يومَ الجمعةِ (جمعے کے دن)
یہ تراکیب جملے میں اکثر مفعول فیہ (ظرف) کے طور پر آتی ہیں، مثلاً:
جلستُ تحتَ الشجرة — میں درخت کے نیچے بیٹھا۔
 معنى تسمية "شبه الجملة"
انھیں شبه الجملة (یعنی "جملے کے مشابہ") اس لیے کہا گیا کہ:
ان کا مفہوم جملے کی طرح کسی نسبت یا تعلق پر قائم ہوتا ہے،
لیکن وہ جملہ مستقل نہیں ہوتیں اور کسی فعل یا مبتدأ کے ساتھ تعلق (ارتباط) سے ہی ان کا معنی مکمل ہوتا ہے۔
 تعلق شبه الجملة بالفعل أو الجملة
جملہ فعلیہ (فعل + فاعل) میں، شِبْهُ الجملة فعل سے متعلق ہوتی ہے۔
مثلاً:
جلسَ الطالبُ على الكرسی
(على الكرسی فعل جلسَ سے متعلق ہے۔)
جملہ اسمیہ (مبتدأ + خبر) میں، شِبْهُ الجملة خبر کے طور پر آ سکتی ہے۔
مثلاً:الكتابُ على الطاولةِ
(على الطاولةِ یہاں خبر ہے۔)
 انواع اخرى تعتبر من شبه الجملہ
بعض نحویوں نے اسم الفاعل، اسم المفعول، الصفة المشبهة، اسم التفضيل، والمصدر کو بھی شبه جملة کی طرح مانا ہے،
کیونکہ ان میں بھی فعل کا معنی اور اس کے فاعل یا مفعول سے نسبت پائی جاتی ہے۔
كاتبٌ الرسالةَ (خط لکھنے والا) — اسم فاعل فعل کے معنی میں۔مادة الجملة في كشاف اصطلاحات الفنون

مكتوبٌ الرسالةُ (لکھا ہوا خط) — اسم مفعول فعل کے معنی میں۔
جميلُ الوجهِ (خوبصورت چہرہ) — صفت مشبہہ فعل سے ماخوذ۔
افضلُ الناسِ (سب سے بہتر لوگ) — اسم تفضیل فعل کے معنی میں۔
ان سب میں نسبت موجود ہے، لہٰذا معنی کے اعتبار سے یہ بھی شِبْه الجملة کی نوع سے مشابہ ہیں۔
 شبه الجملة فی محل الاعراب
شِبْه الجملة کا محلِ اعراب اس کے جملے میں تعلق پر منحصر ہوتا ہے:محمد اللبدي، ص. 111
محل	مثال	بیان
خبر	الكتابُ على الطاولةِ	(على الطاولةِ) خبر ہے
حال	جاء زيدٌ على عجلٍ	(على عجلٍ) حال ہے
صفة	رجلٌ في الدارِ	(في الدارِ) صفت ہے
صلة	الذين في المسجدِ	(في المسجدِ) صلت الموصول ہے ۔ سليمان الفياض، ص. 196

 حوالہ جات 

 مصادر مطبوعہ 
 محمد اللبدي، معجم المصطلحات النحوية والصرفية، دار الفرقان - بيروت، الطبعة الأولى - 1985.
 سليمان الفياض، النحو العصري، مركز الأهرام، الطبعة الأولى - 1995.
زمرہ:نحو
زمرہ:نظریات زبان